Fransiya ayollar futboli chempion jamoalari roʻyxati. Fransiya ayollar futboli chempion jamoalari Fransiyadagi ayollar futbolining oliy ligasi hisoblanadigan Division 1 Féminine ayollar ligasi gʻoliblaridir. 1975-yilda Fransiya futbol federatsiyasi tomonidan ayollar birinchi divizioni tashkil etilganidan beri ayollar futboli Fransiya chempionati Division 1 Féminine ligasi nomi ostida oʻtkazilib kelinmoqda. Division 1 Féminine dastlab 1918-yilda tashkil etilgan va ayollar futboli fidoiysi Elis Milliat boshchiligidagi Fransiyadagi ayollar futbol tashkiloti "Fédération des Sociétés Féminines Sportives de France" (FSFSF) tomonidan boshqarilgan. Division 1 Féminine ayollar futboli taqiqlanganligi sababli toʻxtatilgunga qadar oʻn ikki mavsum davom etdi. 1975-yilda ayollar futboli rasman qayta tiklandi va Division 1 Féminine Ayollar ligasi Fransiya futbol federatsiyasi tomonidan moliyalashtirildi. Professionalizm siyosati 2009-2010-yilgi mavsumdan joriy qilingan va Fransiyadagi ayol futbolchilar oʻsha mavsumdan oʻz klublari bilan professional shartnomalar imzolay boshlagan. „Lyon“ — Division 1 Féminineda eng koʻp gʻolib chiqqan klub hisoblanadi(14). Klub ketma-ket chempion boʻlish boʻyicha ham mamlakatda boʻyicha rekordga ega (oʻn toʻrtta). Paris Saint-Germain 2020-2021-yilgi mavsumda birinchi chempionligini qoʻlga kiritgan va musobaqaning amaldagi chempioni hisoblanadi. FSFSF ligasi (Fédération des Sociétés Féminines Sportives de France) 1918-yildan 1932-yilgacha davom etgan. Ayollar futboli taqiqlanganligi sababli tarqatib yuborilgunga qadar Fédération des Sociétés Féminines Sportives de France ligasi 14 ta mavsumda gʻolib jamoalarga chempionlik unvonini bergan.